Tujetsch ei il num per l'entira val, per l'entira vischnaunca politica. Tujetsch ei pia buca in vitg, mobein cumpeglia las suandontas 11 fracziuns: Tschamut, Selva, Dieni, Rueras, Zarcuns, Camischolas, Gionda, Sedrun, Bugnei, Surrein e Cavorgia. Sedrun ei la capitala politica ed ecclesiastica da Tujetsch. Il num Sedrun ei pli enconuschents che Tujetsch e vegn perquei magari duvraus per l'entira val.